Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare (cererea EGF/2014/015 GR/Attica Publishing activities) /* COM/2015/040 final - 2015/ ( ) */





EXPUNERE DE MOTIVE CONTEXTUL PROPUNERII 1. Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[1] (denumit în continuare „Regulamentul privind FEG”). 2. Autoritățile elene au prezentat cererea EGF/2014/015 GR/Attica Publishing activities pentru o contribuție financiară din FEG ca urmare a concedierilor efectuate în înțelesul articolului 3 din Regulamentul privind FEG (denumite în continuare „concedierile”) în 46 de întreprinderi a căror activitate se încadrează în diviziunea 58 din NACE a doua revizuire (activități editoriale)[2] în regiunea de nivel NUTS 2[3] Attica (EL 30) din Grecia. 3. După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG. REZUMATUL CERERII Cererea FEG: || EGF/2014/015 GR/Attica Publishing activities Statul membru: || Grecia Regiunea (regiunile) în cauză (nivel NUTS 2): || Attica (EL 30) Data depunerii cererii: || 4.9.2014 Data confirmării primirii cererii: || 18.9.2014 Data solicitării de informații suplimentare: || 18.9.2014 Data depunerii cererii de acordare a două săptămâni suplimentare pentru a furniza informațiile solicitate || 29.10.2014 Termenul pentru furnizarea informațiilor suplimentare: || 13.11.2014 Termenul pentru finalizarea evaluării: || 5.2.2015 Criteriul de intervenție: || Articolul 4 alineatul (1) litera (b) din Regulamentul privind FEG Sectorul (sectoarele) de activitate economică (diviziunea NACE a doua revizuire): || Diviziunea 58 („Activități editoriale”) Perioada de referință (nouă luni): || 12 septembrie 2013 - 12 iunie 2014 Numărul de concedieri sau de cazuri de încetare a activității în cursul perioadei de referință: || 705 Numărul de beneficiari eligibili care ar putea să participe la acțiuni: || 705 Numărul de tineri vizați care nu sunt încadrați profesional și nu urmează niciun program educațional sau de formare (tineri NEET): || 0 Buget pentru servicii personalizate (EUR) || 6 034 500 Buget pentru punerea în aplicare a FEG[4] (EUR) || 210 000 Buget total (EUR) || 6 244 500 Contribuția din FEG (60 %) (EUR) || 3 746 700 EVALUAREA CERERII Procedura 4. La 4 septembrie 2014, autoritățile elene au depus cererea EGF/2014/015 GR/Attica Publishing activities în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii în termen de două săptămâni de la data depunerii acesteia, și anume la 18 septembrie 2014. La aceeași dată, Comisia a solicitat informații suplimentare din partea autorităților elene. Autoritățile elene au furnizat informațiile suplimentare solicitate în termen de opt săptămâni de la data solicitării, după o prelungire cu două săptămâni a termenului, la cererea justificată a autorităților elene. Termenul de 12 săptămâni de la data primirii cererii complete în care Comisia ar trebui să finalizeze evaluarea conformității cererii cu condițiile de acordare a unei contribuții financiare expiră la 5 februarie 2015. Eligibilitatea cererii Întreprinderile și beneficiarii în cauză 5. Cererea se referă la 705 de lucrători concediați[5] în 46 de întreprinderi[6] a căror activitate se încadrează în diviziunea 58 din NACE a doua revizuire (activități editoriale) în regiunea de nivel NUTS 2 Attica (EL 30). Criterii de intervenție 6. Autoritățile elene au depus cererea în temeiul criteriului de intervenție prevăzut la articolul 4 alineatul (1) litera (b) din Regulamentul privind FEG, care prevede cel puțin 500 de concedieri într-o perioadă de referință de nouă luni în întreprinderi care își desfășoară activitatea în același sector economic definit la nivel de diviziune NACE a doua revizuire și care sunt situate într-o regiune sau în două regiuni învecinate de nivel NUTS 2 dintr-un stat membru. 7. Perioada de referință de nouă luni este cuprinsă între 12 septembrie 2013 și 12 iunie 2014. Calcularea concedierilor și a cazurilor de încetare a activității 8. Toate concedierile au fost calculate de la data încetării de facto a contractului de muncă sau de la data expirării acestuia. Beneficiari eligibili 9. Numărul total de beneficiari eligibili este de 705. Legătura dintre concedieri și criza financiară și economică mondială care face obiectul Regulamentului (CE) nr. 546/2009 10. Pentru a stabili legătura dintre concedieri și criza financiară și economică mondială care face obiectul Regulamentului (CE) nr. 546/2009, Grecia susține că economia elenă se află, pentru al șaselea an consecutiv (2008-2013), într-o recesiune profundă. În conformitate cu autoritatea statistică elenă ELSTAT, din 2008, PIB-ul Greciei a scăzut cu 25,7 puncte procentuale, consumul public a scăzut cu 21 puncte procentuale și consumul privat cu 32,3 puncte procentuale, în timp ce rata șomajului a crescut cu 20,6 puncte procentuale. Deși se estimează că economia Greciei va reîncepe să crească, iar previziunile pentru unii dintre acești indicatori sunt deja pozitive pentru 2014[7], piața muncii va continua să se confrunte cu dificultăți în viitorul apropiat. 11. În 2008, pentru a putea plăti datoria externă, guvernul elen a luat măsuri nepopulare cum ar fi creșterea veniturilor fiscale, raționalizarea cheltuielilor publice și reducerea salariilor în sectorul public. Salariile din sectorul privat au fost, de asemenea, reduse, în încercarea de a spori competitivitatea economiei elene. Începând cu 2008, mii de întreprinderi și-au încetat activitatea și au fost închise, personalul lor fiind concediat, și mii de persoane care desfășurau o activitate independentă și-au încetat activitățile, contribuind la creșterea rapidă a șomajului. Un efect imediat al reducerii veniturilor a fost scăderea consumului privat, în special de produse care nu sunt de primă necesitate. 12. În 2009, scăderea consumului casnic din Grecia a urmat aceeași tendință negativă ca în UE-27. În 2010 și în 2011, s-a constatat o redresare a consumului casnic la nivelul UE-27, urmată de o scădere în 2012. În Grecia, consumul casnic se află în scădere de la începutul crizei financiare și economice, iar cifrele se înrăutățesc în fiecare an. Consumul casnic (evoluție în % față de anul precedent) || 2008 || 2009 || 2010 || 2011 || 2012 UE- 27 || 0,44 || -1,67 || 1,04 || 0,26 || -0,74 Grecia || 4,67 || -1,91 || -6,39 || -7,91 || -9,07 Sursă: Eurostat. 13. Potrivit raportului ELSTAT referitor la venitul casnic și la condițiile de viață, 23 % dintre greci s-au situat sub pragul sărăciei[8] în 2012. 14. Conform unui studiu[9] recent realizat de INE-GSEE[10], publicat în iulie 2014, trei din patru lucrători sau angajați au afirmat că nivelul veniturilor lor a scăzut în 2014 comparativ cu anul precedent, datorită reducerilor salariale. În plus, 38 % dintre respondenți au fost de părere că salariile lor vor fi reduse din nou în următorul trimestru. Majoritatea respondenților și-au redus cheltuielile în consecință, în special bugetul pentru produsele care nu sunt de primă necesitate, cum ar fi revistele și ziarele. 15. Până în prezent, sectorul activităților de editare a făcut obiectul unei alte cereri FEG[11], depuse tot în contextul crizei economice și financiare mondiale. Evenimentele care au condus la concedieri și la încetarea activității 16. Conform autorităților elene, concedierile au fost, în principal, cauzate de două fenomene: (1) scăderea veniturilor casnice disponibile - din cauza creșterii sarcinii fiscale, a scăderii salariilor (atât în sectorul privat, cât și în sectorul public) și a creșterii șomajului — având ca rezultat o scădere drastică a puterii de cumpărare și necesitatea de a prioritiza cheltuielile, reducând sumele destinate produselor care nu sunt de primă necesitate pentru viața de zi cu zi; (2) reducerea drastică a împrumuturilor acordate întreprinderilor și persoanelor fizice din cauza lipsei de lichidități a băncilor elene. Conform Băncii Greciei, rata anuală de creștere a împrumuturilor acordate gospodăriilor și întreprinderilor (cu excepția întreprinderilor financiare) a fost negativă începând cu 2010, din cauza lipsei de lichidități a băncilor elene[12]. 17. În perioada 2009-2012, societățile din sectorul mass-media și-au încetat activitatea sau au redus salariile angajaților[13]. În acest context, societățile din sectorul mass-media se confruntă cu pierderi de venituri, întrucât cheltuielile de publicitate, care reprezentau una dintre principalele lor surse de venit, au scăzut drastic: în 2012, cheltuielile de publicitate în mass-media s-au ridicat la 1,14 miliarde EUR, ceea ce reprezintă o scădere cu 57 % față de cifra de 2,67 miliarde EUR, înregistrată în 2008[14]. 18. Prin urmare, societățile din sectorul mass-media, indiferent de tipul lor, au început să se confrunte cu probleme serioase în ceea ce privește plata datoriilor. Balanța de plăți arată că totalul pasivelor societăților din sectorul mass-media a fost de peste 3,2 miliarde EUR în cursul anilor 2010 și 2011, 50 % dintre acestea fiind pasive pe termen scurt[15]. 19. În acest context, societățile din sectorul editorial s-au confruntat cu probleme grave în ceea ce privește viabilitatea, deoarece elementele lor de finanțare și performanța lor s-au înrăutățit în perioada de criză. Tabelul de mai jos prezintă cifra de afaceri a sectorului editorial și este ilustrativ pentru tendințele de scădere constantă din ultimii ani: indicele cifrei de afaceri a societăților din sectorul editorial (diviziunea 58) a scăzut cu peste 40 % în ultimii trei ani (2010-2013). Această tendință de scădere este, de asemenea, estimată pentru 2014. Tabelul 1: Evoluția indicelui cifrei de afaceri în sectorul editorial (div. 58 NACE a doua revizuire), Grecia, 2010-2014 || 2010 || 2011 || 2012 || 2013 || EVOLUȚIE 2010-13 || 2014 div. 58: activități editoriale (anul de referință: 2005=100) || 76,3 || 55,9 || 47,8 || 45,5 || -40,4 || 43,8 (estimare) 20. Deficitul de flux de numerar, un efect secundar al recesiunii înregistrate de economia Greciei, a sporit dificultățile cu care s-au confruntat societățile din sectorul editorial. 21. Societățile din acest sector (ziare, reviste etc) au înregistrat o scădere cu 60 % a vânzărilor în perioada 2009-2013, ca urmare a scăderii cererii pentru produsele respective. Scăderea continuă a veniturilor consumatorilor greci le-a schimbat obiceiurile de consum și atitudinea și i-a făcut să își îndrepte atenția asupra nevoilor „de bază”. Această tendință de scădere este caracteristică pentru ziarele din Attica - care reprezintă o parte importantă a societăților din sectorul mass-media și care și-au pierdut jumătate din cititori în perioada de criză (a se vedea tabelul 2). Tabelul 2: Evoluția circulației ziarelor din Attica în categorii specifice (2008-2013) || 2008 || 2009 || 2010 || 2011 || 2012 || 2013 ZIARE CARE APAR DUMINICA || 1 130 178 || 1 115 732 || 971 287 || 861 111 || 730 425 || 676 537 ZIARE CARE APAR DIMINEAȚA || 59 581 || 52 280 || 41 262 || 31 686 || 28 385 || 6 916 ZIARE CARE APAR SEARA || 254 694 || 226 055 || 203 961 || 174 804 || 130 100 || 101 754 ZIARE FINANCIARE SĂPTĂMÂNALE || 43 065 || 27 621 || 34 665 || 20 721 || 15 206 || 9 016 TOTAL || 1 487 518 || 1 421 688 || 1 251 175 || 1 088 322 || 904 116 || 794 223 22. Prin urmare, nivelurile de ocupare a forței de muncă au scăzut în mod semnificativ. Conform Institutului grec al muncii, în perioada 2010-2013, ocuparea forței de muncă în sectorul editorial (div. 58 NACE a doua revizuire) a scăzut cu 28,7 puncte procentuale[16]. Impactul preconizat al concedierilor asupra economiei și a ocupării forței de muncă la nivel local, regional sau național 23. Concedierile au un impact negativ semnificativ asupra economiei locale, regionale și naționale. În perioada 2008-2013, numărul șomerilor din Grecia a crescut de patru ori. Rata șomajului Sursă: Eurostat[17] 24. În același timp, rata șomajului în regiunea Attica în primul trimestru al anului 2014 a fost de 28 % (în timp ce media pentru Grecia a fost de 27,8 %)[18]. Această regiune contribuie cu 43 % la PIB-ul Greciei (prin urmare, criza cu care se confruntă societățile din regiune afectează întreaga economie greacă). Regiunea cuprinde, de asemenea, cea mai mare pondere de șomeri din Grecia, fapt care afectează în mod negativ poziția forței de muncă din Attica. 25. În plus, s-a constatat că cea mai mare parte a societăților situate pe o rază largă în jurul Atenei se confruntă cu aceleași probleme în ceea ce privește viabilitatea. Prin urmare, este evident că concedierile din sectorul editorial au creat dificultăți suplimentare într-o regiune care a fost deja grav afectată de efectele negative ale crizei. Beneficiari vizați și acțiuni propuse Beneficiari vizați 26. Se estimează că numărul lucrătorilor vizați care vor beneficia de măsuri se ridică la 705 de persoane, și anume toți lucrătorii concediați eligibili. Defalcarea acestor lucrători în funcție de sex, cetățenie și grupă de vârstă este următoarea: Categorie || Numărul de beneficiari Sex: || Bărbați: || 391 || (55,46 %) || Femei: || 314 || (44,54 %) Cetățenie: || Cetățeni ai UE: || 693 || (98,30 %) || Cetățeni din afara UE: || 12 || (1,70 %) Grupa de vârstă: || 15-24 de ani: || 12 || (1,70 %) || 25-29 de ani: || 40 || (5,67 %) || 30-54 de ani: || 576 || (81,71 %) || 55-64 de ani: || 71 || (10,07 %) || peste 64 de ani: || 6 || (0,85 %) Eligibilitatea acțiunilor propuse 27. Serviciile personalizate care vor fi oferite lucrătorilor concediați constau în următoarele acțiuni. – Orientare profesională: Această măsură de însoțire, care va fi oferită tuturor participanților, cuprinde următoarele etape: 1. Înregistrarea și investigarea nevoilor. Prima măsură oferită tuturor participanților include înregistrarea datelor și identificarea nevoilor (personale, profesionale, sociale), precum și furnizarea de informații cu privire la serviciile și programele de formare profesională disponibile și cu privire la cerințele privind competențele și formarea profesională. 2. Dosarul personal și profesional. Acesta are rolul de a-i ajuta pe lucrători să-și identifice propriile competențe și oportunitățile legate de centrele lor de interes și să-și stabilească un plan realist de carieră. Evaluarea competențelor implică o consiliere intensivă și personalizată, structurată sub forma unui parcurs alcătuit din diverse etape, în cadrul cărora lucrătorul și consilierul se concentrează asupra unui anumit aspect (de exemplu oportunități, interese, analiza motivațiilor și a așteptărilor, obstacole etc.). În urma acestor evaluări, se elaborează un document personal și profesional, care prezintă un rezumat al competențelor participantului, proiectul său individual și un plan de acțiune. 3. Procedura de dezvoltare personală și profesională. Aceasta include: (1) definirea obiectivelor profesionale, precum și a activităților de căutare a unui loc de muncă; (2) stabilirea și evaluarea surselor de oportunități în ceea ce privește locurile de muncă; (3) diferite metode de transmitere a unei candidaturi pentru un post; (4) redactarea CV-ului și a scrisorii de motivație; (5) pregătirea pentru interviu; (6) oferirea unor cunoștințe de bază cu privire la piața muncii și la aspecte instituționale, juridice, legate de afaceri sau de forța de muncă. 4. Punerea în aplicare a planului de acțiune individual. Consilierii vor oferi sprijin lucrătorilor și pe durata punerii în aplicare a parcursurilor lor de formare și a planurilor lor individuale de reinserție profesională. În cadrul acestei măsuri de orientare profesională, participanții interesați să înființeze o întreprindere vor beneficia de sprijin și de consiliere generală în materie de antreprenoriat. 5. Monitorizare. Această etapă asigură monitorizarea participanților pe parcursul unei perioade de șase luni după aplicarea măsurilor. – Formare și formare profesională. Această măsură oferă lucrătorilor cursuri de formare profesională care corespund nevoilor lor, astfel cum au fost identificate în cursul activității de consultanță profesională, în domenii și în sectoare cu bune perspective de dezvoltare și care corespund unor nevoi recunoscute de pe piața muncii. Vor fi furnizate două tipuri de formare: programe de formare profesională continuă, precum și cursuri sau programe educaționale specializate. – Granturi pentru desfășurarea de activități independente. Lucrătorii care își înființează propriile lor întreprinderi vor primi o contribuție de până la 15 000 EUR pentru acoperirea costurilor de înființare. În Grecia, una dintre dificultățile majore cu care se confruntă antreprenorii care înființează o întreprindere este accesul la finanțare. Cea mai mare parte a cererilor de împrumut sunt refuzate de către bănci, din cauza lipsei de lichidități. Măsura vizează promovarea spiritului antreprenorial prin intermediul acestui sprijin financiar. – Alocații pentru căutarea unui loc de muncă și alocații pentru formare. Pentru a acoperi cheltuielile ocazionate de participarea la măsura de orientare profesională, beneficiarii vor primi câte 50 EUR pentru fiecare zi de participare. În timpul formării, alocația va fi de 6 EUR pe oră. – Alocația de mobilitate. Lucrătorii care acceptă un loc de muncă ce implică o schimbare de reședință vor primi o sumă forfetară de 2 000 EUR pentru acoperirea cheltuielilor necesare. 28. Acțiunile propuse descrise aici constituie măsuri active pe piața muncii în cadrul acțiunilor eligibile definite la articolul 7 din Regulamentul privind FEG. Aceste acțiuni nu înlocuiesc măsurile pasive de protecție socială. 29. Autoritățile elene au furnizat informațiile necesare privind acțiunile care sunt obligatorii pentru întreprinderile vizate în virtutea legislației naționale sau în temeiul contractelor colective de muncă. Ele au confirmat că aceste acțiuni nu vor fi înlocuite de contribuția financiară din FEG. Bugetul estimat 30. Costurile totale estimate sunt de 6 244 500 EUR, incluzând cheltuieli pentru servicii personalizate de 6 034 500 EUR și cheltuieli pentru activitățile de pregătire, gestionare, informare și publicitate, control și raportare de 210 000 EUR. 31. Contribuția financiară totală solicitată din FEG este de 3 746 700 EUR (60 % din totalul costurilor). Acțiuni || Numărul estimat de participanți || Costul estimat per participant (EUR) || Costuri totale estimate (EUR) Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG] Consultanță profesională || 705 || 1 250 || 881 250 Formare profesională || 460 || 2 400 || 1 104 000 Formare/educație specializată || 245 || 4 000 || 980 000 Granturi pentru desfășurarea de activități independente || 80 || 15 000 || 1 200 000 Subtotal (a): Procent din pachetul de servicii personalizate || – || 4 165 250 (69,02 %) Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG] Alocații pentru căutarea unui loc de muncă || 705 || 1 250 || 881 250 Alocații de formare profesională || 460 || 1 800 || 828 000 Alocații de mobilitate || 80 || 2 000 || 160 000 Subtotal (b): Procent din pachetul de servicii personalizate || – || 1 869 250 (30,98 %) Acțiuni în temeiul articolului 7 alineatul (4) din Regulamentul privind FEG 1. Activități de pregătire || – || 40 000 2. Gestionare || – || 40 000 3. Informare și publicitate || – || 100 000 4. Control și raportare || – || 30 000 Subtotal (c): Procent din costurile totale: || – || 210 000 (3,36 %) Costuri totale (a + b + c): || – || 6 244 500 Contribuție din FEG (60 % din costurile totale) || – || 3 746 700 32. Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Autoritățile elene au confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare. 33. Autoritățile elene au confirmat că, pentru acoperirea costurilor de investiții pentru activități independente, demararea de afaceri și preluarea întreprinderilor de către angajați, nu se va depăși suma de 15 000 EUR per beneficiar. Perioada de eligibilitate a cheltuielilor 34. Autoritățile elene au început furnizarea serviciilor personalizate către beneficiarii vizați la 28 noiembrie 2014. Prin urmare, cheltuielile privind acțiunile menționate la punctul 27 vor fi eligibile pentru o contribuție financiară din FEG de la 28 noiembrie 2014 până la 28 noiembrie 2016. 35. Autoritățile elene au început să efectueze cheltuielile administrative pentru punerea în aplicare a FEG la 3 noiembrie 2014. Prin urmare, cheltuielile privind acțiunile de pregătire, gestionare, informare și publicitate, control și raportare vor fi eligibile pentru o contribuție financiară din FEG de la 3 noiembrie 2014 până la 28 mai 2017. Complementaritatea cu acțiunile finanțate din fonduri naționale sau ale Uniunii 36. Sursa de prefinanțare sau de cofinanțare națională este programul de investiții publice al Ministerului Grec al Dezvoltării. 37. Autoritățile elene au confirmat că măsurile descrise mai sus care primesc o contribuție financiară din FEG nu vor beneficia în același timp de o contribuție financiară din partea altor instrumente financiare ale Uniunii. Procedurile pentru consultarea beneficiarilor vizați sau a reprezentanților acestora sau a partenerilor sociali, precum și a autorităților locale și regionale 38. Autoritățile elene au indicat faptul că pachetul coordonat de servicii personalizate a fost elaborat în consultare cu reprezentanții beneficiarilor vizați [Sindicatul jurnaliștilor din cadrul cotidienelor din Atena (ΕΣΗΕΑ), Sindicatul angajaților cotidienelor din Atena (ΕΠΗΕΑ) și Institutul Muncii GSEE]. La 17 iunie 2014, aceștia au trimis o scrisoare ministrului muncii și adjunctului acestuia, în care au oferit informații privind criza actuală din întregul sector media ca urmare a recesiunii economice din țară, au atras atenția asupra numărului foarte mare de societăți din sectorul media care și-au încetat activitatea, au redus salariile sau au făcut concedieri etc. și au solicitat autorităților să verifice eligibilitatea unei eventuale cereri de asistență din partea FEG. La 27 iunie 2014, a fost programată prima reuniune dintre autoritatea de management pentru FEG din Grecia (EYSEKT) și reprezentanții ΕΣΗΕΑ, ΕΠΗΕΑ și ai Institutului Muncii GSEE. La 31 iulie 2014, a avut loc a doua reuniune, la care au participat reprezentanții autorității de coordonare și de monitorizare a FSE (EYSEKT), reprezentanții ΕΣΗΕΑ, ΕΠΗΕΑ și ai Institutului Muncii GSEE și reprezentanții lucrătorilor. În cadrul acestei reuniuni, reprezentanții lucrătorilor au oferit date detaliate privind cazul potențial, iar reprezentanții ΕΣΗΕΑ, ΕΠΗΕΑ și ai Institutului Muncii GSEE s-au angajat să informeze toți lucrătorii cu privire la cererea de finanțare din Fondul european de ajustare la globalizare. În continuare, toți participanții au discutat cu privire la conceperea acțiunilor individualizate propuse pentru beneficiari. 39. Propunerile reprezentanților angajaților s-au bazat pe nevoile acestora, precum și pe poziția partenerilor sociali, ținând cont de nevoile și particularitățile pieței muncii locale. 40. EYSEKT a colaborat cu toate părțile implicate cu privire la conceperea acțiunilor individualizate propuse pentru beneficiari. Sisteme de gestionare și control 41. Cererea conține o descriere a sistemului de gestionare și control, care specifică responsabilitățile organismelor implicate. Grecia a notificat Comisiei faptul că organismele care vor gestiona și vor controla contribuția financiară sunt cele care gestionează și controlează finanțarea din Fondul social european (FSE) în Grecia. Autoritatea de coordonare și de monitorizare a acțiunilor FSE (EYSEKT) va acționa în calitate de autoritate de management, EDEL (Comisia de audit fiscal) în calitate de autoritate de audit, iar Serviciul special al autorității de plată în calitate de autoritate de certificare. Angajamentele furnizate de statul membru în cauză 42. Autoritățile elene au furnizat toate garanțiile necesare cu privire la următoarele aspecte: – principiul egalității de tratament și al nediscriminării vor fi respectate în ceea ce privește accesul la acțiunile propuse și punerea lor în aplicare; – cerințele prevăzute în legislația națională și în legislația UE privind concedierile colective au fost respectate; – în cazul în care întreprinderile care au efectuat concedieri și-au continuat activitatea după respectivele concedieri, acestea și-au respectat obligațiile legale în materie de concedieri și au luat măsuri corespunzătoare pentru salariații lor; – acțiunile propuse vor oferi sprijin lucrătorilor vizați și nu vor fi folosite pentru restructurarea întreprinderilor sau a sectoarelor de activitate; – acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare; – acțiunile propuse vor fi complementare cu acțiunile finanțate prin fondurile structurale; – contribuția financiară din FEG va respecta normele procedurale și de fond ale Uniunii privind ajutoarele de stat. IMPLICAȚIILE BUGETARE Propunerea bugetară 43. FEG nu depășește o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020[19]. 44. După examinarea cererii în ceea ce privește condițiile prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea sumei de 3 746 700 EUR din FEG, reprezentând 60 % din costurile totale ale acțiunilor propuse, în scopul de a furniza o contribuție financiară pentru cerere. 45. Decizia propusă privind mobilizarea FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[20]. Acte conexe 46. La momentul prezentării prezentei propuneri de decizie privind mobilizarea FEG, Comisia va prezenta, de asemenea, Parlamentului European și Consiliului o propunere de transfer către linia bugetară relevantă a sumei de 3 746 700 EUR. 47. La momentul adoptării prezentei propuneri de decizie privind mobilizarea FEG, Comisia va adopta, de asemenea, o decizie privind o contribuție financiară, prin intermediul unui act de punere în aplicare, care va intra în vigoare la data la care Parlamentul European și Consiliul adoptă decizia propusă privind mobilizarea FEG. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare (cererea EGF/2014/015 GR/Attica Publishing activities) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[21], în special articolul 15 alineatul (4), având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[22], în special punctul 13, având în vedere propunerea Comisiei Europene, întrucât: (1) Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară o activitate independentă a căror activitate a încetat datorită modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009 al Parlamentului European și al Consiliului[23] sau ca urmare a unei noi crize economice și financiare mondiale, precum și pentru a le oferi asistență în vederea reintegrării pe piața muncii. (2) FEG nu depășește o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului[24]. (3) La 4 septembrie 2014, Grecia a prezentat o cerere de mobilizare a FEG legată de concedierile[25] efectuate în 46 de întreprinderi a căror activitate se înscrie în diviziunea 58 din NACE a doua revizuire (activități editoriale)[26] din regiunea de nivel NUTS 2 Attica (EL 30) din Grecia. Aceasta a fost completată cu informații suplimentare, în conformitate cu articolul 8 alineatul (3) din Regulamentul (UE) nr. 1309/2013. Cererea îndeplinește cerințele privind stabilirea unei contribuții financiare din FEG, în conformitate cu articolul 13 din Regulamentul (UE) nr. 1309/2013. Prin urmare, Comisia a propus mobilizarea sumei de 3 746 700 EUR. (4) Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Grecia, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2015, se mobilizează FEG pentru alocarea sumei de 3 746 700 EUR sub formă de credite de angajament și credite de plată. Articolul 2 Prezenta decizie intră în vigoare la data adoptării. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 855. [2] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [3] Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34). [4] În conformitate cu articolul 7 alineatul (4) din Regulamentul (CE) nr. 1309/2013. [5] În înțelesul articolului 3 litera (a) din Regulamentul privind FEG. [6] În ceea ce privește lista întreprinderilor vizate și numărul de lucrători concediați din fiecare întreprindere, a se vedea anexa. [7] http://ec.europa.eu/economy_finance/eu/forecasts/2014_autumn_forecast_en.htm [8] În Grecia, pragul sărăciei este de 5 708 EUR pe persoană pe an (pentru persoanele singure) și de 11 986 EUR pentru gospodării formate din doi adulți și doi copii cu vârste de până la 14 ani. [9] http://www.inegsee.gr/wp-content/uploads/2014/07/Symperasmata.pdf [10] Institutul Muncii al Confederației generale a muncii din Grecia [11] EGF/2009/024 NL Noord Holland and Zuid Holland, COM(2010) 532 [12] http://www.bankofgreece.gr/BogEkdoseis/Summary_Annrep2013.pdf [13] http://www.efsyn.gr/?p=5033 [14] ://www.3comma14.gr/pi/?survey=16005 [15] http://www.efsyn.gr/?p=5033 [16] http://www.inegsee.gr [17] Code tsdec450 [18] Sursă: Autoritatea statistică elenă, sondajele privind forța de muncă, date pentru trimestrul 1 [19] JO L 347, 20.12.2013, p. 884. [20] JO C 373, 20.12.2013, p. 1. [21] JO L 347, 20.12.2013, p. 855. [22] JO C 373, 20.12.2013, p. 1. [23] JO L 167, 29.6.2009, p. 26. [24] Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884). [25] În sensul articolului 3 litera (a) din Regulamentul privind FEG. [26] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). Întreprinderi și numărul de concedieri T.C.T. MEDIA GROUP ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 2 D.A. ΑΝΩΝΥΜΗ ΕΜΠΟΡΙΚΗ ΕΚΔΟΤΙΚΗ ΕΤΑΙΡΕΙΑ || 2 D.B.A.S. ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ || 6 QUEUE PRINT ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ || 1 METRORAMA ΕΚΔΟΤΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ || 1 MOTORPRESS HELLAS ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ || 11 MULTIMEDIA ΕΦΑΡΜΟΓΕΣ ΠΛΗΡΟΦΟΡΙΚΗΣ ΜΕΣΩΝ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 10 PEGASUS MAGAZINES PUBLICATIONS AEE || 3 PRESS TABAC ΑΝΩΝΥΜΗ ΕΤΑΙΡΕΙΑ ΔΙΑΧΕΙΡΙΣΗΣ ΜΕΣΩΝ ΕΝΗΜΕΡΩΣΗΣ || 2 REAL MEDIA ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 7 SPORTDAY ΑΝΩΝΥΜΗ ΕΜΠΟΡΙΚΗ ΠΑΡΑΓΩΓΙΚΗ & ΕΚΔΟΤΙΚΗ ΕΤΑΙΡΕΙΑ ΓΡΑΦΙΚΩΝ ΤΕΧΝΩΝ || 6 TRECK Α.Β.Ε.Ε.Ε. ΕΚΔΟΣΕΙΣ ΓΡΑΦΙΚΕΣ ΤΕΧΝΕΣ ΑΝΩΝΥΜΗ ΒΙΟΜΗΧΑΝΙΚΗ & ΕΜΠΟΡΙΚΗ ΕΤΑΙΡΕΙΑ || 6 UP ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 22 WEB ENTERTAINMENT ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 8 ΑΝΕΞΑΡΤΗΤΑ ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 9 ΑΝΝΑ ΒΕΝΕΤΣΑΝΟΥ & ΣΙΑ ΕΤΕΡΟΡΥΘΜΟΣ ΕΤΑΙΡΕΙΑ || 1 ΑΝΩΝΥΜΟΣ ΒΙΟΜΗΧΑΝΙΚΗ ΕΚΤΥΠΩΤΙΚΗ ΕΤΑΙΡΕΙΑ ΒΙΒΛΙΟΔΕΣΙΕΣ ΕΝΤΥΠΩΝ DIAMOND PRINT || 14 ΑΤΤΙΚΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 14 GRAFOPRINT Α.Β.Ε.Ε. ΓΡΑΦΙΚΩΝ ΤΕΧΝΩΝ || 10 ΔΗΜΟΚΡΑΤΙΚΟΣ ΤΥΠΟΣ ΕΙΔΗΣΕΟΓΡΑΦΙΚΗ ΕΚΔΟΤΙΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ || 25 ΔΗΜΟΣΙΟΓΡΑΦΙΚΟΣ ΟΡΓΑΝΙΣΜΟΣ ΛΑΜΠΡΑΚΗ ΑΝΩΝΥΜΗ ΕΤΑΙΡΕΙΑ - ΔΟΛ || 64 ΔΙΟΠΤΡΑ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 3 Ε. ΣΠΥΡΟΥ - Γ. Κ. ΣΠΥΡΟΥ & ΣΙΑ ΟΜΟΡΡΥΘΜΟΣ ΕΤΑΙΡΕΙΑ || 1 ΕΚΔΟΣΕΙΣ ΕΘΝΟΣ ΑΝΩΝΥΜΗ ΕΤΑΙΡΕΙΑ || 21 ΕΚΔΟΣΕΙΣ ΛΥΜΠΕΡΗ ΑΝΩΝΥΜΗ ΕΤΑΙΡΕΙΑ || 92 ΕΚΔΟΣΕΙΣ ΠΡΩΤΟ ΘΕΜΑ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 19 ΕΚΤΥΠΩΣΕΙΣ IRIS Α.Ε.Β.Ε. || 32 ΕΝΤΥΠΟΕΚΔΟΤΙΚΗ Α.Ε.Β.Ε.Τ. || 2 ΕΞΕΡΕΥΝΗΤΗΣ - EXPLORER ΑΝΩΝΥΜΗ ΕΜΠΟΡΙΚΗ ΕΚΔΟΤΙΚΗ ΕΚΤΥΠΩΤΙΚΗ ΕΤΑΙΡΕΙΑ || 22 EXPRESS - Δ. ΚΑΛΟΦΩΛΙΑΣ ΕΚΔΟΤΙΚΗ ΕΚΤΥΠΩΤΙΚΗ ΑΝΩΝΥΜΗ ΕΤΑΙΡΕΙΑ || 16 ΖΑΓΚΛΗΣ || 2 Η ΕΠΟΧΗ ΕΚΔΟΤΙΚΟΣ ΔΗΜΟΣΙΟΓΡΑΦΙΚΟΣ ΣΥΝΕΤΑΙΡΙΣΜΟΣ ΠΟΛΙΤΙΚΩΝ & ΠΟΛΙΤΙΣΤΙΚΩΝ ΜΕΛΕΤΩΝ || 3 Η ΝΑΥΤΕΜΠΟΡΙΚΗ Π.ΑΘΑΝΑΣΙΑΔΗΣ & ΣΙΑ ΑΝΩΝΥΜΗ ΕΤΑΙΡΕΙΑ || 31 Η.ΜΕ.ΠΕ.Τ. ΑΝΩΝΥΜΗ ΕΤΑΙΡΕΙΑ ΕΚΔΟΣΕΩΝ ΗΜΕΡΗΣΙΟΥ - ΠΕΡΙΟΔΙΚΟΥ ΤΥΠΟΥ ΚΑΙ ΗΛΕΚΤΟΝΙΚΩΝ ΜΜΜ || 25 ΗΜΕΡΗΣΙΑ Α.Ε.Ε. || 9 Θ.Μ. ΝΙΚΟΛΑΪΔΗΣ ΔΗΜΟΣΙΟΓΡΑΦΙΚΕΣ & ΑΘΛΗΤΙΚΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 9 ΚΑΘΗΜΕΡΙΝΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 33 ΚΕΡΔΟΣ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 11 Κ.Μ.Π. ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 6 ΠΑΡΟΝ ΕΚΔΟΣΕΙΣ Ε.Π.Ε. || 2 SELENA ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 10 ΣΥΓΧΡΟΝΗ ΕΠΟΧΗ ΕΚΔΟΤΙΚΗ Α.Ε.Β.Ε. || 18 ΤΗΛΕΡΑΜΑ ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ || 6 ΤΡΙΤΗ ΟΨΗ ΑΝΩΝΥΜΗ ΕΤΑΙΡΕΙΑ ΗΛΕΚΤΡΟΝΙΚΩΝ ΕΚΔΟΣΕΩΝ || 35 Χ. Κ. ΤΕΓΟΠΟΥΛΟΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 52 ΧΡΥΣΗ ΕΥΚΑΙΡΙΑ ΑΝΩΝΥΜΗ ΕΤΑΙΡΕΙΑ || 21 Număr total de întreprinderi: 46 || Număr total de concedieri: || 705